**РЕЗЮМЕ**

**по Процедура** **BG16RFTA001-1.008 "Активни и компетентни организации на гражданското общество за повишаване на добавената стойност на политиката на сближаване в България"**

**Краен срок** за подаване на предложенията е 17:00 часа на 28.11.2024 г.

**Цел на процедурата:**

1. Повишаване на административния капацитет на организации на гражданското общество за укрепване на прилагането на принципа на партньорство за изпълнението на програмите от Споразумението за партньорство.
2. Повишаване на гражданското участие и ангажираност при разработването, изпълнението, мониторинга и оценката на програмите от Споразумението за партньорство.

**Минималният размер** на допустимите разходи **няма**.

**Максималният размер** на допустимите разходи **53 000 лева.**

**Финансовата помощ** е в размер до 100% от общия размер на допустимите разходи.

**Допустими кандидати**

Кандидатите трябва да бъдат Юридически лица с нестопанска цел:

1. Учредени на основание Закона за юридическите лица с нестопанска цел (ЗЮЛНЦ), регистрирани в обществена полза най-малко 2 години преди подаване на проектното предложение, със седалище на територията на Р. България
2. Които разполагат с необходимите финансови ресурси и механизми за покриване на оперативни разходи (финансов капацитет);
3. За които липсват обстоятелства по чл. 25, ал. 2 от Закона за управление на средствата от Европейските фондове при споделено управление (ЗУСЕФСУ) и чл. 7 от ПМС № 23/2023 г.

**Допустими дейности**

1. Участие в различни формати на обучения на служителите на кандидата и/или на членовете на управителния/те орган/и на кандидата, вкл. в други държави-членки на ЕС, в т. ч. „обучения за обучители“, учебни посещения и др.;
2. Участие във формални мрежи/ срещи на формални мрежи/ на Организация на гражданско общество (ОГО), действащи на територията на Република България и/или в други държави-членки на ЕС;
3. Организиране и провеждане на мероприятия за трансфер на знания и опит, придобити в рамките на проекта от служители и/или членове на управителните органи на ОГО, която е част от формална мрежа, и насочени към членовете на същата мрежа;
4. Организиране и провеждане на мероприятия от ОГО, с представители на местната общност и съответните заинтересовани страни с цел изграждане на партньорства и/или трансфер на знания, придобити в резултат от участието в различни формати на обучения;
5. Организиране и провеждане на обучения/ обучения на работното място/трейнинги чрез наемане на външни експерти, с доказана експертиза в съответната област на служителите на кандидата и/или на членовете на управителния/те орган/и на кандидата, с цел повишаване на капацитета на ОГО за събиране и/или анализ и/или /разпространение и/или оценка и/или докладване на данни и/или разработване на бази данни за постигнатите резултати, вкл. в областта на адаптирането към изменението на климата и смекчаването на последиците от него, откриване на нередности и докладването им;
6. Разработване, в т.ч. чрез външна подкрепа и/или закупуване на софтуерни инструменти за анализ/наблюдение/контрол при разработването, изпълнението, мониторинга и оценката на програмите от Споразумението за партньорство в т.ч. за ангажиране и активно участие на гражданите в процеса по вземане на решения на местно/регионално/национално ниво и/или обмен на информация по отношение на решения, касаещи разработването, изпълнението, мониторинга и оценката на инвестициите и свързаните с тях политики/реформи/правни ангажименти, поети по програмите от Споразумението за партньорство.

**Допустими разходи**

1. Преки разходи
   1. Разходи за услуги
   2. Разходи за нематериални активи
   3. Разходи за провеждане на мероприятия
   4. Разходи за участие в мероприятия
2. Непреки разходи – необходими за цялостното администриране, управление и добро финансово изпълнение на проекта, както и за изпълнение на мерки за видимост, прозрачност и комуникация (изчислени като единна ставка от допустимите преки разходи). Допустими са непреки разходи в размер до 7% от допустимите преки разходи.

**Срок за изпълнение на проекта:** 18 месеца от датата на сключване на договор, но не по-ксъно от 31.12.2027.